CELEX: 32014D0402
Language: mt
Date: 2014-06-25 00:00:00
Title: 2014/402/UE: Deċiżjoni ta' Implimentazzjoni tal-Kummissjoni tal- 25 ta' Ġunju 2014 fir-rigward tar-restrizzjonijiet ta' awtorizzazzjonijiet ta' prodotti bijoċidali li fihom l-IPBC innotifikati mill-Ġermanja skont id-Direttiva 98/8/KE tal-Parlament Ewropew u tal-Kunsill (notifikata bid-dokument C(2014) 4167)  Test b'rilevanza għaż-ŻEE

27.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 188/85
            
         DEĊIŻJONI TA' IMPLIMENTAZZJONI TAL-KUMMISSJONI
   tal-25 ta' Ġunju 2014
   fir-rigward tar-restrizzjonijiet ta' awtorizzazzjonijiet ta' prodotti bijoċidali li fihom l-IPBC innotifikati mill-Ġermanja skont id-Direttiva 98/8/KE tal-Parlament Ewropew u tal-Kunsill
   
      
         (notifikata bid-dokument C(2014) 4167)
      
   
   (Test b'rilevanza għaż-ŻEE)
   
      (2014/402/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari l-Artikolu 36(3) tiegħu,
   Billi:
   
               (1)
            
            
               L-Anness I tad-Direttiva 98/8/KE tal-Parlament Ewropew u tal-Kunsill (2) fih il-lista tas-sustanzi attivi li huma approvati fil-livell tal-Unjoni għall-użu fil-prodotti bijoċidali. Bid-Direttiva tal-Kummissjoni 2008/79/KE (3), is-sustanza attiva IPBC għall-użu fi prodotti li huma prodotti tat-tip 8, preservattivi tal-injam, kif iddefiniti fl-Anness V tad-Direttiva 98/8/KE, ġiet inkluża fil-lista. Bis-saħħa tal-Artikolu 86 tar-Regolament (UE) Nru 528/2012, l-IPBC għalhekk hija sustanza attiva approvata inkluża fil-lista msemmija fl-Artikolu 9(2) ta' dak ir-Regolament.
            
         
               (2)
            
            
               Ir-Renju Unit awtorizza prodotti li fihom l-IPBC għal applikazzjonijiet industrijali u professjonali fuq l-injam b'immersjoni awtomatizzata permezz ta' immersjoni f'tank tal-immerjsoni li jkun fih il-preservattiv tal-injam. L-awtorizzazzjonijiet ġew sussegwentement rikonoxxuti b'mod reċiproku minn Stati Membri oħra.
            
         
               (3)
            
            
               L-awtorità kompetenti Ġermaniża għall-prodotti bijoċidali rċeviet applikazzjonijiet għar-rikonoxximent reċiproku ta' awtorizzazzjonijiet skont l-Artikolu 4(1) tad-Direttiva 98/8/KE għal uħud minn dawk il-prodotti (“il-prodotti kontestati”). Il-prodotti kontestati huma elenkati fl-Anness ta' din id-Deċiżjoni.
            
         
               (4)
            
            
               Fl-4 ta' Ottubru 2012 u fis-6 ta' Novembru 2012, il-Ġermanja nnotifikat lill-Kummissjoni, lill-Istati Membri l-oħra u lill-applikanti dwar il-proposta tagħha li jiġu ristretti l-awtorizzazzjonijiet tal-prodotti kontestati skont l-Artikolu 4(4) tad-Direttiva 98/8/KE. Il-Ġermanja pproponiet li l-prodotti għall-immersjoni awtomatizzata ma jiġux awtorizzati, billi hija tikkunsidra li l-prodotti ma jissodisfawx ir-rekwiżiti tal-Artikolu 5(1) tad-Direttiva 98/8/KE fir-rigward ta' effetti fuq is-saħħa tal-bniedem f'ċirkustanzi bħal dawn. Skont in-notifiki, il-Ġermanja identifikat xi tħassib fir-rigward tal-esponiment tal-ġilda tal-utenti professjonali għall-IPBC meta l-prodotti jiġu applikati bl-immersjoni awtomatizzata. Dawn kienu ta' rilevanza partikolari għall-Ġermanja, fejn proporzjon sinifikanti ta' stabbilimenti li jużaw dan il-metodu ta' applikazzjoni huma rrappurtati li għandhom livell baxx ta' awtomatizzazzjoni, u għalhekk probabbiltà għolja ta' kuntatt mal-ġilda b'injam trattat jew superfiċji kontaminati.
            
         
               (5)
            
            
               Għal kull notifika, il-Kummissjoni stiednet lill-Istati Membri l-oħra u lill-applikanti jressqu l-kummenti tagħhom bil-miktub fi żmien 90 jum skont l-Artikolu 27(1) tad-Direttiva 98/8/KE. Bosta Stati Membri, kif ukoll l-applikanti, bagħtu l-kummenti tagħhom qabel l-iskadenza. In-notifiki ġew diskussi wkoll bejn il-Kummissjoni u l-Awtoritajiet Kompetenti tal-Istati Membri għall-prodotti bijoċidali u, fejn kien il-każ, waqt il-laqgħat tal-applikanti, fil-Grupp li jiffaċilita l-Awtorizzazzjoni tal-Prodotti u r-Rikonoxximent Reċiproku u tal-Grupp ta' Koordinazzjoni msemmi fl-Artikolu 35 tar-Regolament (UE) Nru 528/2012.
            
         
               (6)
            
            
               Minn dawn id-diskussjonijiet u mill-kummenti li waslu, irriżulta li l-mudelli eżistenti biex jiġi vvalutat l-esponiment tal-bniedem għall-proċessi ta' immersjoni għandhom jiġu adattati. Il-mudelli adattati għall-valutazzjoni tal-esponiment tal-operaturi professjonali involuti fit-trattament industrijali tal-injam bl-immersjoni kompletament awtomatizzata ġew żviluppati mill-Grupp ta' Esperti Dwar l-Esponiment tal-Bniedem, li l-opinjoni tiegħu kienet ġiet approvata fil-Laqgħa Teknika dwar il-Bijoċidi bejn is-16 u l-20 ta' Settembru 2013 (4). Il-mudelli adattati juru li, fejn il-prodotti kontestati jintużaw fi proċessi kompletament awtomatizzati, l-esponiment tal-operaturi professjonali għall-IPBC mhuwiex mistenni li jkollu effetti inaċċettabbli għas-saħħa tal-bniedem fi ħdan it-tifsira tal-Artikolu 5(1) tad-Direttiva 98/8/KE.
            
         
               (7)
            
            
               Konsegwentement, il-prodotti kontestati għandhom ikunu awtorizzati skont l-istruzzjonijiet fuq it-tikketta li jirrestrinġu l-użu għall-immersjoni kompletament awtomatizzata.
            
         
               (8)
            
            
               Ir-Regolament (UE) Nru 528/2012 japplika għall-prodotti kontestati skont id-dispożizzjonijiet tal-Artikolu 92(2) ta' dak ir-Regolament. Billi l-bażi legali ta' din id-Deċiżjoni hija l-Artikolu 36(3) ta' dak ir-Regolament, din id-Deċiżjoni għandha tiġi indirizzata lill-Istati Membri kollha skont l-Artikolu 36(4) tar-Regolament (UE) Nru 528/2012.
            
         
               (9)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Prodotti Bijoċidali,
            
         ADOTTAT DIN ID-DEĊIŻJONI:
   Artikolu 1
   Il-proposta tal-Ġermanjabiex il-prodotti bijoċidali elenkati fl-Anness ma jiġux awtorizzati għall-immersjoni awtomatizzata hija miċħuda.
   Artikolu 2
   L-awtorizzazzjonijiet tal-prodotti bijoċidali elenkati fl-Anness għandhom jinkludu kondizzjoni skont liema t-tikketta tal-prodotti għandu jkun fiha l-istruzzjonijiet li ġejjin:
   
      “Il-prodott (niżżel l-isem tal-prodott) għandu jintuża biss fi proċessi ta' immersjoni kompletament awtomatizzata fejn l-istadji kollha tal-proċess ta' trattament u ta' tnixxif huma mekkanizzati u fejn ma hemm involut l-ebda tqandil manwali, inkluż meta l-oġġetti ttrattati jiġu ttrasportati minn ġot-tank tal-immersjoni għall-iskular/it-tnixxif u l-ħżin (sakemm is-superfiċje tagħhom ma jkunx diġà niexef qabel jgħaddu għall-istadju tal-ħżin). Fejn xieraq, l-oġġetti tal-injam li jiġu ttrattati għandhom ikunu ggarantiti kompletament (pereż. permezz ta' ċineg ta' tensjoni jew tagħmir ta' rbit) qabel it-trattament u matul il-proċess ta' immersjoni, u ma jridux ikunu mqandla manwalment qabel ma s-superfiċje tal-oġġetti ttrattati jkun niexef.”
   
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, il-25 ta' Ġunju 2014.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 167, 27.6.2012, p. 1.
   
      (2)  Id-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali (ĠU L 123, 24.4.1998, p. 1).
   
      (3)  Id-Direttiva tal-Kummissjoni 2008/79/KE tad-28 ta' Lulju 2008 li temenda d-Direttiva 98/8/KE tal-Parlament Ewropew u tal-Kunsill biex tinkludi l-IPBC bħala sustanza attiva fl-Anness I tagħha (ĠU L 200, 29.7.2008, p. 12).
   
      (4)  Disponibbli fuq http://echa.europa.eu/documents/10162/19680902/heeg_opinion_18_fully_automated_dipping_en.pdf
   
      ANNESS
      Il-prodotti bijoċidali msemmija fl-Artikolu 1 u 2 ta' din id-Deċiżjoni jinkludu l-prodotti bijoċidali elenkati fit-tabella hawn taħt, identifikati min-numru ta' referenza tal-applikazzjoni tagħhom fir-Reġistru għall-Prodotti Bijoċidali, u jinkludu wkoll il-prodotti kollha li fir-rigward tagħhom hemm applikazzjoni għar-rikonoxximent reċiproku tal-awtorizzazzjonijiet ta' dawn il-prodotti:
      
                  2010/7969/7206/UK/AA/8794
               
               
                  2010/7969/7232/UK/AA/8805
               
               
                  2010/8209/8150/UK/AA/10438
               
            
                  2010/7969/7206/UK/AA/9165
               
               
                  2010/7969/7232/UK/AA/9172
               
               
                   
               
            
                  2010/7969/7226/UK/AA/8795
               
               
                  2010/7969/7233/UK/AA/8806
               
               
                   
               
            
                  2010/7969/7226/UK/AA/9166
               
               
                  2010/7969/7233/UK/AA/9173
               
               
                   
               
            
                  2010/7969/7227/UK/AA/8796
               
               
                  2010/7969/7234/UK/AA/8807
               
               
                   
               
            
                  2010/7969/7227/UK/AA/9167
               
               
                  2010/7969/7234/UK/AA/9174
               
               
                   
               
            
                  2010/7969/7228/UK/AA/8797
               
               
                  2010/7969/7759/UK/AA/8808
               
               
                   
               
            
                  2010/7969/7228/UK/AA/9168
               
               
                  2010/7969/7786/UK/AA/8825
               
               
                   
               
            
                  2010/7969/7229/UK/AA/8798
               
               
                  2010/7969/7786/UK/AA/9176
               
               
                   
               
            
                  2010/7969/7229/UK/AA/9169
               
               
                  2010/7969/7787/UK/AA/8826
               
               
                   
               
            
                  2010/7969/7230/UK/AA/8799
               
               
                  2010/7969/7787/UK/AA/9177
               
               
                   
               
            
                  2010/7969/7230/UK/AA/9170
               
               
                  2010/7969/7788/UK/AA/8827
               
               
                   
               
            
                  2010/7969/7231/UK/AA/8800
               
               
                  2010/7969/7788/UK/AA/9175
               
               
                   
               
            
                  2010/7969/7231/UK/AA/9171
               
               
                  2010/1349/8153/UK/AA/10515